Държавен вестник, бр. 101, 2009 г., стр. 163

БРОЙ  101	
Д Ъ Р Ж А В Е Н  В Е С Т Н И К 	
СТР.  163  
2. „Държава членка по възстановяване“ оз­
начава държавата членка, в която е начислен 
данък върху добавената стойност на данъчно 
задълженото лице, неустановено в тази държава 
членка, за стоки или услуги, доставени му от 
други данъчно задължени лица в тази държава 
членка, или по осъществен от него внос в тази 
държава членка.
3. „Период на възстановяване“ е периодът, 
посочен в чл. 5, обхванат от искането за въз­
становяване.
4. „Искане за възстановяване“ означава 
заявлението за възстановяване на ДДС, начис­
лен в държавата членка по възстановяване 
на данъчно задълженото лице, неустановено 
в държавата членка по възстановяване, по 
отношение на стоки или услуги, предоставени 
му от други данъчно задължени лица в тази 
държава членка, или по отношение на вноса 
на стоки в тази държава членка.
5. Данъчно задължено лице по чл. 2 и 13, 
което е неустановено в държавата членка по 
възстановяване, е лице заявител, което подава 
искането за възстановяване.
§ 1а. Тази наредба въвежда разпоредбите на 
Директива 2008/9/ЕО на Съвета от 12 февруари 
2008 г. за определяне на подробни правила за 
възстановяване на данък върху добавената 
стойност, предвидено в Директива 2006/112/
ЕО, на данъчно задължени лица, неустано­
вени в държавата членка по възстановяване, 
но установени в друга държава членка (OB, 
L 44 /11 от 20 февруари 2008 г.).
Преходни и заключителни разпоредби
§ 2. Тази наредба отменя Наредба Н-11 от 
2006 г. за възстановяване на платен данък върху 
добавената стойност на чуждестранни лица, 
установени и регистрирани за целите на данък 
върху добавената стойност на територията на 
Общността (обн., ДВ, бр. 75 от 2006 г.; изм., 
бр. 106 от 2006 г.).
§ 3. Тази наредба се издава на основание 
чл. 81, ал. 1, т. 1 и ал. 2 от Закона за данък 
върху добавената стойност.
§ 4. (1) За подадени искания за възстановява­
не от данъчно задължени лица след 1.01.2010 г. 
включително се прилагат разпоредбите на тази 
наредба.
(2) За подадени искания за възстановяване 
до 31.12.2009 г. включително се прилагат разпо­
редбите на отменената Наредба Н-11 от 2006 г.
§ 5. Наредбата влиза в сила от 1 януари 2010 г.
Министър: С. Дянков
Приложение № 1
към чл. 14, ал. 1
І. Формат и изисквания към подавания файл 
по чл. 14, ал. 1, т. 2 от наредбата
1. Формат, име, структура на файла
Подаваният файл е в текстови формат с коди­
ране UTF-8 и име „VATREFUND.CSV“. 
Полетата във файла са разделени със знака 
точка и запетая (;) и между отделните записи 
(редове) се поставя стандартен разделител за 
край на ред на текстов файл – знак за Carriage 
Return с последващ знак Line Feed.
Файлът съдържа 3 секции – секция „Основни 
данни“, секция „Информация за импортните доку­
менти“ (документ за внос) и секция „Информация 
за покупките“. Секциите се състоят от един или 
повече записа (редове). Записите (редовете) за­
почват с поле „код на реда“. Кодовете на редовете 
могат да приемат стойности 01, 02, 03, 04 и 05.
Секция „Основни данни“ се състои от един-
единствен ред с код 01. 
Секция „Информация за импортните докумен­
ти“ съдържа данните за импортните документи. 
Всеки импортен  документ се описва с един ред 
с код 02 и един или повече реда с код 03. В ре­
довете с код 02 се описват  номерът и датата на 
импортния документ,  данни за доставчика и данни 
за транзакцията. В редовете с код 03 се описва 
естеството на получените стоки и/или услуги. 
Секция „Информация за покупките“ съдържа 
данните за фактурите. Фактурите се описват с 
един ред с код 04 и един или повече реда с код 05. 
В редовете с код 04 се описват номерът и датата 
на фактурата, данните за доставчика и данните 
за транзакцията. В редовете с код 05 се описва 
естеството на получените стоки и/или услуги.
Данните във файла трябва да са в следната 
последователност: 
A. Секция „Основни данни“.
B. Секция „Информация за импортните до­
кументи“. При описанието на всеки импортен 
документ последователността е:
 Ред с код 02
 Редове с код 03
C. Секция „Информация за покупките“. При 
опи­санието на всяка фактура последователността е:
 Ред с код 04
 Редове с код 05
Секция „Основни данни“ е задължителна. 
Задължително е наличието на поне една секция 
„Информация за импортните документи“ или 
секция „Информация за покупките“.
Всеки ред се състои от определен брой полета. 
Броят на полетата във всеки ред е задължителен. 
Дължината на полетата не може да надвишава 
дефинирания максимален размер. 
Полетата в условен формат „Символен“ могат 
да съдържат цифри, букви и разделители (като 
„ , . и др.) без знака точка и запетая (;).
Полетата в условен формат „Цифров“ могат 
да съдържат само арабски цифри. Когато полето 
описва стойност, то може да съдържа и разделител 
„.“ за стотинки и знак минус, без други знаци и 
разделители.
Полетата в условен формат „Дата“ са във 
формат „dd.mm.yyyy“, където „dd“ е ден, „mm“ – 
месец, „yyyy“ – година.
2. Описание на полетата от редовете на файла
A. Секция „Основни данни“